CELEX: 32019R1735
Language: sk
Date: 2019-10-17 00:00:00
Title: Nariadenie Rady (EÚ) 2019/1735 zo 17. októbra 2019, ktorým sa mení nariadenie (EÚ) č. 224/2014 o reštriktívnych opatreniach vzhľadom na situáciu v Stredoafrickej republike

18.10.2019   
               
               
                  SK
               
               
                  Úradný vestník Európskej únie
               
               
                  L 265/1
               
            
         NARIADENIE RADY (EÚ) 2019/1735
         zo 17. októbra 2019,
         ktorým sa mení nariadenie (EÚ) č. 224/2014 o reštriktívnych opatreniach vzhľadom na situáciu v Stredoafrickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (EÚ) č. 224/2014 (2) nadobúdajú účinnosť určité opatrenia stanovené v rozhodnutí 2013/798/SZBP.
                  
               
                     (2)
                  
                  
                     Rozhodnutím Rady 2013/798/SZBP sa stanovuje zbrojné embargo voči Stredoafrickej republike a zmrazenie finančných prostriedkov a hospodárskych zdrojov určitých osôb, ktoré vykonávajú alebo podporujú činnosti, ktoré ohrozujú mier, stabilitu alebo bezpečnosť Stredoafrickej republiky.
                  
               
                     (3)
                  
                  
                     Bezpečnostná rada Organizácie Spojených národov 12. septembra 2019 prijala rezolúciu č. 2488 (2019), ktorou sa menia výnimky zo zbrojného embarga vrátane poskytovania technickej pomoci, financovania alebo finančnej pomoci alebo sprostredkovateľských služieb. S cieľom vykonať rezolúciu č. 2488 (2019) Rada prijala rozhodnutie 2019/1737/SZBP (3), ktorým sa mení rozhodnutie 2013/798/SZBP.
                  
               
                     (4)
                  
                  
                     Uvedené opatrenie patrí do rozsahu pôsobnosti zmluvy a na jeho vykonanie je teda potrebné regulačné opatrenie na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch.
                  
               
                     (5)
                  
                  
                     Na účely vykonávania tohto nariadenia a v záujme zabezpečenia maximálnej právnej istoty v Únii by sa mali zverejniť mená a ďalšie relevantné údaje o fyzických a právnických osobách, subjektoch a orgánoch, ktorých finančné prostriedky a hospodárske zdroje sú v súlade s týmto nariadením zmrazené. Osobné údaje sa musia spracúvať v súlade s nariadením Európskeho parlamentu a Rady (EÚ) 2016/679 (4) a nariadením Európskeho parlamentu a Rady (EÚ) 2018/1725 (5).
                  
               
                     (6)
                  
                  
                     Nariadenie (EÚ) č. 224/2014 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 224/2014 sa mení takto:
            
                        1.
                     
                     
                        V článku 3 sa dopĺňa toto písmeno:
                        
                                    „d)
                                 
                                 
                                    ktoré súvisia s nesmrtonosným vojenským vybavením určeným výlučne na humanitárne alebo ochranné použitie za predpokladu, že poskytovanie takej pomoci alebo služieb bolo sankčnému výboru oznámené aspoň 20 dní vopred.“
                                 
                              
                  
                        2.
                     
                     
                        Článok 4 sa nahrádza takto:
                        
                           „Článok 4
                           „Odchylne od článku 2, ak poskytnutie takej technickej pomoci alebo sprostredkovateľských služieb, financovania alebo finančnej pomoci vopred schválil sankčný výbor, zákaz stanovený v uvedenom článku sa nevzťahuje na poskytovanie technickej pomoci, financovania alebo finančnej pomoci na predaj, dodávku, transfer alebo vývoz tovaru a technológií uvedených v spoločnom zozname vojenského materiálu alebo na poskytovanie akejkoľvek súvisiacej technickej pomoci alebo sprostredkovateľských služieb.“
                        
                     
                  
                        3.
                     
                     
                        Vkladá sa tento článok:
                        
                           „Článok 19a
                           
                              1.   Rada, Komisia a vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“) môžu spracúvať osobné údaje na účely vykonávania svojich úloh podľa tohto nariadenia. K týmto úlohám patrí:
                              
                                          a)
                                       
                                       
                                          pokiaľ ide o Radu, príprava a vykonávanie zmien prílohy I;
                                       
                                    
                                          b)
                                       
                                       
                                          pokiaľ ide o vysokého predstaviteľa, príprava zmien prílohy I;
                                       
                                    
                                          c)
                                       
                                       
                                          pokiaľ ide o Komisiu:
                                          
                                                      i)
                                                   
                                                   
                                                      dopĺňanie obsahu prílohy I do elektronického konsolidovaného zoznamu osôb, skupín a subjektov podliehajúcich finančným reštriktívnym opatreniam Únie a do interaktívnej mapy sankcií, ktoré sú verejne dostupné;
                                                   
                                                
                                                      ii)
                                                   
                                                   
                                                      spracúvanie informácií o dosahu opatrení prijatých podľa tohto nariadenia, ako sú napríklad hodnota zmrazených finančných prostriedkov a informácie o povoleniach udelených príslušnými orgánmi.
                                                   
                                                
                                    
                           
                              2.   Rada, Komisia a vysoký predstaviteľ môžu v relevantných prípadoch spracúvať príslušné údaje týkajúce sa trestných činov spáchaných fyzickými osobami zaradenými do zoznamu, údaje týkajúce sa odsúdení takých osôb za trestné činy alebo bezpečnostných opatrení vzťahujúcich sa na takéto osoby iba v rozsahu nevyhnutnom na prípravu prílohy I.
                           
                           
                              3.   Na účely tohto nariadenia konajú Rada, útvar Komisie uvedený v prílohe II k tomuto nariadeniu a vysoký predstaviteľ ako „prevádzkovatelia“ v zmysle článku 3 bodu 8 nariadenia (EÚ) 2018/1725 s cieľom zabezpečiť, aby dotknuté fyzické osoby mohli uplatňovať svoje práva podľa nariadenia (EÚ) 2018/1725.“
                           
                        
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. októbra 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Ú. v. EÚ L 352, 24.12.2013, s. 51.
         
            (2)  Nariadenie Rady (EÚ) č. 224/2014 z 10. marca 2014 o reštriktívnych opatreniach vzhľadom na situáciu v Stredoafrickej republike (Ú. v. EÚ L 70, 11.3.2014, s. 1).
         
            (3)  Rozhodnutie Rady (SZBP) 2019/1737 zo 17. októbra 2019, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike (pozri stranu 7 tohto úradného vestníka).
         
            (4)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).
         
            (5)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).